EKP:n ylimmän johdon jäsenten menettelytapaohjeet

(2022/C 478/03)

EUROOPAN KESKUSPANKIN NEUVOSTO,

joka katsoo seuraavaa:

Euroopan unionin (EU) toimielimenä Euroopan keskuspankin (EKP) on palveltava yleistä etua ja varmistettava ammatillisen luotettavuuden tiukimpien vaatimusten toteutuminen. Tästä syystä vastuuvelvollisuus, avoimuus ja korkeimmat eettiset standardit ovat EKP:n hallinto- ja valvontajärjestelmän keskiössä. Näiden periaatteiden noudattaminen on keskeinen tekijä EKP:n uskottavuuden kannalta ja välttämätöntä Euroopan kansalaisten luottamuksen säilyttämiseksi.

EKP:n perustamisesta lähtien on tunnustettu, että ammattietiikka ja tiukat menettelysäännöt, joiden noudattamista kolmannet osapuolet oikeutetusti odottavat EKP:n ja sen ylimmän johdon jäsenten noudattavan, ovat EKP:n maineen turvaamisen keskeisiä edellytyksiä.

Yhteinen valvontamekanismi (YVM) perustettiin neuvoston asetuksella (EU) N:o 1024/2013 (6) , jossa EKP:lle annettiin pankkien vakavaraisuusvalvontaan liittyviä erityistehtäviä, ja sen myötä vuonna 2014 hyväksyttiin myös menettelytapaohjeet Euroopan keskuspankin valvontaelimen jäsenille (7) .

Lisäksi EKP otti käyttöön EKP:n henkilöstöön sovellettavat uudistetut eettiset säännöt (8) tammikuusta 2015 ja perusti compliance- ja hallintotapayksikön sekä korkean tason eettisen komitean (9) , jonka tehtävänä on antaa EKP:n korkean tason elimille yhdenmukaisia neuvoja niihin sovellettavista eri menettelytapaohjeista.

Eurojärjestelmän ja YVM:n osalta on vahvistettu yhteiset vähimmäisvaatimukset Euroopan keskuspankin suuntaviivoissa (EU) 2015/855 (EKP/2015/11) (10) ja Euroopan keskuspankin suuntaviivoissa (EU) 2015/856 (EKP/2015/12) (11) . Sen varmistamiseksi, että eurojärjestelmän eettiset säännöt ja YVM:n eettiset säännöt vastaavat edelleen asianmukaisia standardeja ja parhaita käytäntöjä, joissa otetaan huomioon viimeisin kehitys keskuspankki- ja valvontayhteisössä sekä EU:n toimielimissä, suuntaviivat (EU) 2015/855 (EKP/2015/11) ja suuntaviivat (EU) 2015/856 (EKP/2015/12) kumotaan ja korvataan 1 päivästä kesäkuuta 2023 Euroopan keskuspankin suuntaviivoilla (EU) 2021/2253 (EKP/2021/49) (12) ja Euroopan keskuspankin suuntaviivoilla (EU) 2021/2256 (EKP/2021/50) (13) .

EKP:n etujen mukaista on soveltaa periaatetta, jonka mukaan sen kaikkien korkean tason elinten jäsenten olisi noudatettava samoja ammattieettisiä sääntöjä siinä määrin kuin se on mahdollista ja suhteellisuusperiaatteen valossa perusteltua. Tästä syystä EKP:n neuvosto antoi eettiselle komitealle tehtäväksi harkita yhteisten menettelytapaohjeiden toteutettavuutta, ja tämän seurauksena eettinen komitea laati EKP:n ylimmän johdon jäsenille osoitetut menettelytapaohjeet, jotka EKP:n neuvosto hyväksyi 5 päivänä joulukuuta 2018 ja jotka tulivat voimaan 1 päivänä tammikuuta 2019 (jäljempänä ’vuoden 2019 yhteiset menettelytapaohjeet’).

Ottaen huomioon EKP:n ylimpään johtoon kuuluvien henkilöiden yksityisiä rahoitustoimia koskevan julkisen valvonnan tehostumisen sekä pyrkimyksen säilyttää unionin kansalaisten luottamus heidän tehtäviensä puolueettomaan hoitamiseen, eettiselle komitealle annettiin tehtäväksi vuoden 2019 yhteisten menettelytapaohjeiden uudelleentarkastelu, jonka perusteella se laati tarkistetun version, joka on nyt EKP:n neuvoston hyväksyttävänä. Jotta voitaisiin ottaa huomioon mahdollisia herkkyyksiä koskevat näkökohdat, jotka liittyvät EKP:n ylimpään johtoon kuuluvien henkilöiden rooleihin rahapolitiikassa ja pankkivalvonnassa, vuoden 2019 yhteisiä menettelytapaohjeita olisi muutettava siten, että niihin sisällytetään säännöksiä, joilla i) rajoitetaan hyväksyttäviä sijoituksia määrittämällä instrumentit, joihin EKP:n ylimpään johtoon kuuluvat henkilöt voivat sijoittaa, ii) sovelletaan keskipitkän ja pitkän aikavälin sijoitushorisonttia määrittämällä yhden vuoden vähimmäissijoitusaika ja ottamalla käyttöön suuria transaktioita koskeva ennakkoilmoitusvaatimus, iii) parannetaan jäsenten yksityisten rahoitustoimien avoimuutta ja iv) otetaan käyttöön sisäinen raportointi tietyistä jäsenten puolisoiden/kumppanien ja alaikäisten lasten yksityisistä rahoitustoimista. Jotta voitaisiin lisäksi minimoida toimikauden aikana saatujen ei-julkisten tietojen väärinkäytön mahdollisuus, yksityisiä rahoitustoimia koskevien sääntöjen soveltamisen tulisi lisäksi jatkua kuuden kuukauden ajan toimikauden päättymisen jälkeen.

ON HYVÄKSYNYT NÄMÄ MENETTELYTAPOHJEET EKP:N YLIMMÄN JOHDON JÄSENILLE

I OSA

Soveltamisala

1.6 Näiden menettelytapaohjeiden säännöksiin liittyvien epäselvyyksien tapauksessa on pyydettävä päätöksellä (EU) 2015/433 (EKP/2014/59) (15) perustetun eettisen komitean lausuntoa.

1.4 EKP:n yleisneuvoston jäseniä pyydetään allekirjoittamaan eettisen menettelytavan vakuutus. Lisäksi tarkastuskomitean, eettisen komitean, oikaisulautakunnan jäsenten ja soveltuvin osin varajäsenten, on allekirjoitettava eettisen menettelytavan vakuutus.

1.3 Näitä menettelytapaohjeita ei sovelleta jäsenen mukana EKP:n neuvoston tai valvontaelimen kokouksiin osallistuviin henkilöihin. Tällaisten henkilöiden on kuitenkin ennen osallistumistaan kokouksiin ensimmäisen kerran allekirjoitettava eettisen menettelytavan vakuutus (jäljempänä ’eettisen menettelytavan vakuutus’), joka kattaa yleisen periaatteen eturistiriitojen välttämisestä, kiellon käyttää luottamuksellisia tietoja ja salassapitosäännöt (14) .

1.2 Menettelytapaohjeita sovelletaan myös jäsenten varajäseninä EKP:n neuvoston ja valvontaelimen kokouksiin osallistuviin henkilöihin (jäljempänä ’varajäsenet’), kun he hoitavat näihin korkean tason elimiin liittyviä tehtäviä ja kun asiasta on nimenomaisesti säädetty näissä menettelytapaohjeissa. Näitä menettelytapaohjeita sovellettaessa ”EKP:n korkean tason elimillä” tarkoitetaan EKP:n neuvostoa, EKP johtokuntaa ja EKP:n valvontaelintä.

1.1 Näitä menettelytapaohjeita sovelletaan EKP:n neuvoston ja EKP:n valvontaelimen jäseniin, kun he toimivat tehtävässään EKP:n korkean tason elimen jäsenenä, sekä EKP:n johtokunnan jäseniin. Niitä sovelletaan myös soveltuvin osin EKP:n neuvoston ja valvontaelimen jäseniin, kun he toimivat ohjauskomitean ja sovittelulautakunnan jäseninä, sekä valvontaelimen kokouksiin osallistuviin kansallisten keskuspankkien edustajiin tapauksissa, joissa kansallinen toimivaltainen viranomainen ei ole kansallinen keskuspankki (jäljempänä ’jäsenet’).

2.1 Jäsenten ja varajäsenten on viivytyksettä ilmoitettava eettiselle komitealle näiden menettelytapaohjeiden noudattamiseen liittyvistä mahdollisista esteistä, kuten kansallisiin säännöksiin liittyvistä mahdollisista ristiriidoista.

II OSA

Eettisen menettelytavan standardit

3.2 Tehtäviensä ja velvollisuuksiensa hoidossa jäsenten ja varajäsenten on noudatettava eettisten menettelytapojen ja ammatillisen luotettavuuden tiukimpia periaatteita. Heidän odotetaan toimivan rehellisesti, riippumattomasti, puolueettomasti ja tahdikkaasti omaa etuaan tavoittelematta. Heidän edellytetään ottavan huomioon tehtäviensä ja velvollisuuksiensa tärkeys ja niiden julkisuus sekä käyttäytyvän tavalla, joka kannustaa eettisten toimintatapojen noudattamiseen eurojärjestelmässä, Euroopan keskuspankkijärjestelmässä (EKPJ) ja YVM:ssa ja joka ylläpitää ja edistää yleisön luottamusta EKP:hen.

3.1 Jäsenten ja varajäsenten on hoidettava tehtävänsä noudattaen soveltuvin osin tarkasti Euroopan unionista tehtyä sopimusta, Euroopan unionin toiminnasta tehtyä sopimusta, Euroopan keskuspankkijärjestelmän ja Euroopan keskuspankin perussääntöä (jäljempänä ’EJRK:n perussääntö’), neuvoston asetusta (EU) N:o 1024/2013, Euroopan keskuspankin työjärjestystä (16) ja Euroopan keskuspankin valvontaelimen työjärjestystä (17) .

4.2 Jäsenen ja varajäsenen on ryhdyttävä kaikkiin tarvittaviin toimiin sen varmistamiseksi, että asianomaisen kansallisen keskuspankin ja/tai kansallisen toimivaltaisen viranomaisen henkilöstön jäsenille annetaan pääsy luottamuksellisiin tietoihin ainoastaan heidän tehtäviensä hoitoa varten ja sovellettavien luottamuksellisuutta koskevien periaatteiden mukaisesti ja että he ovat tietoisia 4.1 artiklassa vahvistetuista salassapitovelvoitteista ja noudattavat niitä tarkasti.

4.1 Ottaen huomioon EKPJ:n perussäännön 37 artiklan ja asetuksen (EU) N:o 1024/2013 27 artiklan 1 kohdan mukaiset salassapitoa koskevat vaatimukset, jäsenet ja varajäsenet eivät saa ilmaista tehtäviensä ja velvollisuuksiensa hoidon yhteydessä saamiaan salassapitovelvollisuuden piiriin kuuluvia tietoja, joita ei ole julkistettu tai jotka eivät ole julkisesti saatavilla (jäljempänä ’luottamukselliset tiedot’) paitsi jos tämä tapahtuu suunnitellusti EKP:n sovitun viestintästrategian osana. He eivät etenkään saa ilmaista luottamuksellisia tietoja julkisissa puheissa ja julkisissa lausunnoissa tai medialle, ja heidän on käsiteltävä tällaisia tietoja EKPJ:hin ja YVM:ään liittyvien arkaluontoisten tietojen käsittelyä koskevien sovittujen sääntöjen mukaisesti. Jäseniin ja varajäseniin sovelletaan unionin lainsäädännön mukaisesti salassapitovelvollisuutta koskevia vaatimuksia myös sen jälkeen, kuin heidän tehtävänsä ja vastuunsa EKP:ssä ovat päättyneet.

5.2 Hoitaessaan tehtäviään ja velvollisuuksiaan valvontaelimen jäsenet ja varajäsenet ottavat huomioon asetuksen (EU) N:o 1024/2013 tavoitteet eivätkä puutu EKP:n muihin tehtäviin kuin valvontatehtäviin, kunnioittaen asianmukaisesti valvontaelimen varapuheenjohtajan erityisiä tehtäviä ja vastuita.

5.1 Jäsenten ja varajäsenten on noudatettava periaatetta, jonka mukaan EKP:n vakavaraisuusvalvontaan liittyvää politiikkaa koskevat erityistehtävät eriytetään rahapolitiikkaan liittyvistä tehtävistä ja muista tehtävistä. Soveltuvissa tapauksissa heidän on noudatettava Euroopan keskuspankin päätöstä EKP/2014/39 (18) sekä sääntöjä, jotka EKP hyväksyy neuvoston asetuksen (EU) N:o 1024/2013 25 artiklan 3 kohdan mukaisesti.

Riippumattomuus

Ottaen huomioon unionin toiminnasta tehdyn sopimuksen 130 artiklan, EKPJ:n perussäännön 7 artiklan ja neuvoston asetuksen (EU) N:o 1024/2013 19 artiklan 1 kohdan, jäsenet ja varajäsenet toimivat suorittaessaan niille annettuja tehtäviä ja velvollisuuksia riippumattomasti, puolueettomasti ja koko unionin edun mukaisesti, kansallisista tai henkilökohtaisista eduista riippumatta, eikä heidän tule pyytää tai ottaa ohjeita unionin toimielimiltä tai elimiltä, minkään jäsenvaltion hallitukselta taikka muulta julkiselta tai yksityiseltä elimeltä.

7.5 Jäsenten ja varajäsenten on ilmoitettava eettiselle komitealle kirjallisesti mahdollisista aikeistaan suorittaa yksityisiä toimia. Heidän on myös vuosittain toimitettava tiedot ajankohtaisista yksityisistä toimistaan ja julkisista tehtävistään.

7.4 Jäsenten ja varajäsenten on pidättäytyvä heidän riippumattomuuttaan mahdollisesti rajoittavista julkisista tehtävistä, ja jos heillä on tällaisia julkisia tehtäviä, luovuttava niistä. Näitä menettelytapaohjeita sovellettaessa ”julkisilla tehtävillä” tarkoitetaan työn ulkopuolisia tehtäviä, joita jäsen tai varajäsen suorittaa virallisessa asemassa eli tehtäviensä ja velvollisuuksiensa osana.

7.1 Jäsenten ja varajäsenten on varmistettava, etteivät heidän mahdolliset palkalliset tai palkattomat yksityiset toimensa vaikuta kielteisesti heidän velvollisuuksiinsa eivätkä vahingoita EKP:n mainetta. Näitä menettelytapaohjeita sovellettaessa ”yksityisillä toimilla” tarkoitetaan mitä tahansa toimea, jonka jäsen tai varajäsen suorittaa muutoin kuin virallisessa ominaisuudessaan.

Ylläpitäessään Euroopan unionista tehdyn sopimuksen edellyttämää avointa ja säännöllistä vuoropuhelua etujärjestöjen ja kansalaisyhteiskunnan kanssa jäsenten ja varajäsenten on, erityisesti suhteessa eturyhmiin, pidettävä mielessä riippumattomuus, salassapitovelvollisuus sekä näissä menettelytapaohjeissa vahvistetut perusperiaatteet. Jäsenten ja varajäsenten on myös pidettävä mielessä EKP:n ylimpään johtoon kuuluvien henkilöiden ulkoista viestintää ohjaavat periaatteet (19) ja muut sovellettavat säännöt ja ohjeet, sekä toimittava erityisen varovaisesti ja sovellettava asianmukaisia suojakeinoja osallistuessaan suljettuihin tilaisuuksiin tai hyväksyessään henkilökohtaisia kutsuja.

9.3 Tieteellisessä ja akateemisessa toiminnassa jäsenen ja varajäsenen on tuotava selvästi ilmi, että hän osallistuu toimintaan omissa nimissään ja että hän ei tässä toiminnassa edusta EKP:n kantaa.

9.2 Antaessaan eurojärjestelmään, EKPJ:hin ja YVM:ään liittyviä seikkoja koskevia julkisia lausuntoja jäsenten ja varajäsenten on asianmukaisella tavalla otettavaa huomioon asemansa EKP:n korkean tason elimen jäseninä.

9.1 Jäsenten ja varajäsenten on suoritettava tehtävänsä ja velvollisuutensa sekä hoidettava julkiset esiintymisensä tietoisena asemastaan EKP:n korkean tason elimen jäseninä.

10.1 Kunkin jäsenen on vuosittain toimitettava eettiselle komitealle arvioitavaksi ja edelleen lähetettäväksi EKP:n puheenjohtajalle allekirjoitettu ilmoitus sidonnaisuuksista, sisältäen tiedot jäsenen aikaisemmasta ammattitoiminnasta, yksityisistä toimista, julkisista tehtävistä ja taloudellisista intresseistä sekä puolison tai kumppanin sellaisesta ansiotyöstä, josta voi aiheutua mahdollinen eturistiriita (jäljempänä ’ilmoitus sidonnaisuuksista’). Kunkin jäsenen on myös toimitettava sidonnaisuuksia koskevan ilmoituksen liitteessä luettelo ilmoitusta välittömästi edeltävän vuoden aikana toteutetuista yksityisistä rahoitustoimista (jäljempänä ’sidonnaisuuksia koskevan ilmoituksen liite I’). Lisäksi kunkin jäsenen on toimitettava parhaan tietonsa mukaan tiedot kaikista puolisonsa, kumppaninsa tai alaikäisten lastensa tekemistä yksityisistä rahoitustoimista, jotka on toteutettu sidonnaisuuksia koskevaa ilmoitusta välittömästi edeltävän vuoden aikana ja joiden määrä ylittää 10 000 euroa rahoitustoimea kohti; nämä tiedot toimitetaan erillisessä liitteessä luottamuksellisesti eettiselle toimikunnalle (jäljempänä ’sidonnaisuuksia koskevan ilmoituksen liite II’). Kunkin jäsenen toimittama ilmoitus sidonnaisuuksista (20) sekä sidonnaisuuksia koskevan ilmoituksen liite I julkaistaan EKP:n verkkosivuilla, eikä niiden julkaisu vaikuta mahdolliseen velvollisuuteen omistuksia koskevan ilmoituksen tekemiseen kansallisen lainsäädännön mukaisesti.

Eturistiriidat

11.2 Jäsenen tai varajäsenen on viipymättä kirjallisesti ilmoitettava EKP:n puheenjohtajalle tai asianomaisen EKP:n korkean tason elimen puheenjohtajalle sekä eettiselle komitealle kaikista tilanteista, joista saattaa syntyä eturistiriidan mahdollisuus. Heidän on erityisesti pidättäydyttävä osallistumasta tällaiseen tilanteeseen liittyviin keskusteluihin, menettelyihin tai äänestyksiin, eikä heille saa antaa asiaan liittyviä asiakirjoja.

11.1 Jäsenten ja varajäsenten on vältettävä tilanteita, jotka voivat johtaa eturistiriidan mahdollisuuteen. Eturistiriidan mahdollisuus syntyy, jos jäsenen tai varajäsenen henkilökohtainen etu voi vaikuttaa tai voi näyttää vaikuttavan työhön liittyvien velvoitteiden puolueettomaan ja objektiiviseen hoitamiseen ja periaatetta sovelletaan lisäksi ainakin jäsenen tai varajäsenen perheenjäseniin (vanhemmat, lapset, sisarukset), puolisoon tai kumppaniin. Jäsen tai varajäsen ei etenkään saa omien etujensa tavoittelemiseksi käyttää hyväkseen päätöksentekoprosessiin osallistumista tai hallussaan olevia tietoja. Eturistiriitaa ei synny, jos asia koskee jäsentä tai varajäsentä ainoastaan suuren yleisön tai laajan henkilöjoukon osana.

Jäsenen tai varajäsenen on viipymättä ilmoitettava EKP:n puheenjohtajalle tai asianomaisen EKP:n korkean tason elimen puheenjohtajalle sekä eettiselle komitealle puolisonsa tai kumppaninsa sellaisesta ansiotoiminnasta tai muusta palkallisesta tai palkkiollisesta toiminnasta, josta saattaa syntyä eturistiriidan mahdollisuus.

13.4 Johtokunnan jäsenten, valvontaelimen puheenjohtajan ja valvontaelimessä olevien EKP:n edustajien on lahjan arvosta riippumatta viipymättä ilmoitettava eettisen komitean jäsenelle vastaanottamistaan lahjoista tai lahjatarjouksista. Muihin jäseniin ja varajäseniin sovelletaan lahjojen ilmoittamista koskevia sovellettavia kansallisia menettelysääntöjä.

etu on vieraanvaraisuuden muodossa ja oikeassa suhteessa jäsenen tai varajäsenen tehtäviin ja velvollisuuksiin nähden ja pysyy tavanomaisissa rajoissa;

c)

edun tarjoaa yksi tai useampi yksityinen yhteisö tai yksityishenkilö, ja sen arvo on korkeintaan 100 euroa, tai jos edun arvo on korkeampi, i) se luovutetaan edelleen organisaatiolle, jota kyseinen jäsen tai varajäsen edustaa tai ii) jäsen tai varajäsen maksaa 100 euron yli menevän osan tälle organisaatiolle;

14.2 Jäsenen ja varajäsenen on luovutettava edustamalleen organisaatiolle tai hyväntekeväisyyteen sellaisiin palkintoihin liittyvät rahamäärät tai arvoesineet, jotka on saatu EKP:n korkean tason elimen jäsenen tai varajäsenen tehtävien ja velvollisuuksien hoitamisen yhteydessä.

14.1 Jäsenten ja varajäsenten on varmistettava, että mahdolliset palkinnot, huomionosoitukset tai kunniamerkit ovat sopusoinnussa heidän julkisen asemansa kanssa, eivät vaaranna heidän riippumattomuuttaan eivätkä johda eturistiriidan mahdollisuuteen.

15.1 Jäsenet ja varajäsenet voivat – noudattaen velvollisuuttaan kunnioittaa riippumattomuusperiaatetta ja välttää eturistiriitoja sekä edellyttäen ettei osallistuminen ole EKP:n edun vastaista – hyväksyä kutsuja lukuisille osanottajille tarkoitettuihin tilaisuuksiin, kuten konferensseihin, kutsuille tai kulttuuritilaisuuksiin, ja heidän on noudatettava erityistä varovaisuutta henkilökohtaisten kutsujen osalta. Jäsenet ja varajäsenet eivät hyväksy kutsuja tai maksuja, jotka eivät ole linjassa näiden sääntöjen kanssa, ja he ilmoittavat tästä asianmukaisesti vastapuolilleen.

16 artikla

Yksityisiä rahoitustoimia koskevat säännöt

16.1 Jäsenet ja varajäsenet eivät saa käyttää hyväkseen luottamuksellisia tietoja omien etujensa tai kolmannen osapuolen etujen tavoitteluun, mukaan lukien yksityisten rahoitustoimien suorittaminen riippumatta siitä, suoritetaanko tällaiset toimet suoraan vai kolmannen osapuolen välityksellä, omalla riskillä ja omaan lukuun vai kolmannen osapuolen riskillä ja tämän lukuun. Jäsenten ja varajäsenten on yksityisiä rahoitustoimia suorittaessaan noudatettava varovaisuutta, maltillisuutta ja keskipitkän ja pitkän aikavälin sijoitussuunnitelmaa.

16.2 Suosituksena on, että jäsenet ja varajäsenet antavat sijoituksensa hoidettaviksi yhdelle tai useammalle tunnetulle salkunhoitajalle täysin valtuuksin sellaisten varojen osalta, jotka ylittävät henkilön omat ja hänen perheensä tavanomaiset tarpeet. Tällaiset harkinnanvaraiset omaisuudenhoitojärjestelyt vapautetaan tässä 16 artiklassa säädetyistä rajoituksista (luottamuksellisten tietojen käyttöä koskevaa rajoitusta lukuun ottamatta), jos eettinen toimikunta on hyväksynyt ne.

16.3 Jäsenet ja varajäsenet eivät saa toteuttaa muita kuin jäljempänä mainittuja yksityisiä rahoitustoimia: a) julkisesti noteerattujen, laajasti hajautettujen yhteistä sijoitustoimintaa harjoittavien yritysten osuuksien osto tai myynti; kyse on siis yrityksistä, jotka eivät ole keskittyneet tietylle sektorille, kuten säänneltyihin yrityksiin (21), kultaan tai euroalueen valtioiden velkainstrumentteihin; b) julkisesti noteerattujen rahamarkkinarahastojen osuuksien osto tai myynti; c) kiinteistörahastojen osuuksien osto tai myynti; d) sijoitukset pieniin perheyrityksiin; e) sijoitukset rahoitusalaan liittymättömiin startup-yrityksiin edellyttäen, että nämä sijoitukset eivät aiheuta eturistiriitatilannetta ja että jäsenen tai varajäsenen omistusosuudet eivät edusta enemmistöosakkuutta.

16.4 Jäsenet ja varajäsenet saavat myydä 16.3 artiklassa tarkoitettuja sijoituksia vasta vuoden kuluttua ostopäivästä. Sijoitusten pitämistä koskevaa yhden vuoden vähimmäisaikaa ei sovelleta, jos kyseessä oleva myynti liittyy ennakoimattomiin henkilökohtaisiin menoihin tai jos sen tarkoituksena on sijoitustarkoituksiin liittymättömien, olemassa olevien tai tulevien kulujen kattaminen tai jos se on osa systemaattista ja määräajoin toteutettavaa sijoitussuunnitelmaa, josta on sovittu pankin tai taloudellisen neuvonantajan kanssa.

16.5 Jäsenet ja varajäsenet eivät saa suorittaa 16.3 artiklan mukaisia yksityisiä rahoitustoimia seitsemän päivän aikana ennen EKP:n neuvoston rahapoliittista kokousta (jäljempänä ’kieltoaika’).

16.6 Jäsenten ja varajäsenten on annettava eettiselle toimikunnalle peruuttamaton ennakkoilmoitus 30 päivää ennen 16 artiklan 3 kohdassa lueteltuja instrumentteja koskevan transaktion toteuttamista, jos sen määrä on suurempi kuin 50 000 euroa. Ennakkoilmoitusta ei voi antaa kieltoaikana. Ennakkoilmoitusta ei vaadita myyntitapahtumasta, joka liittyy odottamattomiin henkilökohtaisiin menoihin tai jonka tarkoituksena on kattaa sijoitustarkoituksiin liittymättömiä, olemassa olevia tai tulevia kuluja.

16.7 Jäsen tai varajäsen voi pitää hallussaan sellaiset muut kuin 16.3 artiklassa luetellut rahoitusvarat tai instrumentit, jotka on hän on hankkinut ennen 1 päivää tammikuuta 2023 tai ennen toimikautensa alkamista tai jotka ovat tulleet hänen haltuunsa myöhemmin sellaisten olosuhteiden johdosta, joihin hän ei ole voinut vaikuttaa, mutta tällaisten rahoitusvarojen tai instrumenttien myynti tai niihin liittyvien oikeuksien käyttäminen edellyttää eettisen komitean myöntämää etukäteistä lupaa. Jäsenen tai varajäsenen on kuitenkin myytävä säänneltyjen yhteisöjen liikkeeseen laskemat instrumentit ennen toimikautensa alkamista.

16.8 EKP:n johtokunnan jäseniin, valvontaelimen puheenjohtajaan ja valvontaelimen jäseninä oleviin EKP:n edustajiin sovelletaan yksityisten rahoitustoimien osalta seurantamenettelyjä, jotka on vahvistettu EKP:n eettisissä säännöissä.

16.9 Sellaisiin jäseniin, joihin ei sovelleta 16.8 artiklaa, sovelletaan yksityisten rahoitustoimien osalta seurantamenettelyjä, jotka on vahvistettu kansallisessa lainsäädännössä, ja tällaisten jäsenten ja varajäsenten on toimitettava vuosittain eettiselle komitealle allekirjoitettu vahvistus yksityisiä rahoitustoimia koskevien sovellettavien sääntöjen noudattamisesta sekä siitä, että heidän yksityisiä rahoitustoimiaan koskeva seuranta on suoritettu sovellettavien kansallisten menettelysäännösten mukaisesti (22).

16.10 Jäseniin ja varajäseniin sovelletaan 16.3, 16.4 ja 16.6 artiklassa säädettyjä rajoituksia vielä kuuden kuukauden ajan heidän toimikautensa päättymisestä.